paragraph_text: mini|200px|Govorno područje jezika plemena Tonkawa mini|Skupina Tonkawa poglavica. mini|Ukrasna kapa oblika turbana, Indijanci Tonkawa mini|left|Mokasini Tonkawa. Tonkawa (Titskanwatitch, Tickanwatic, Titskan Watitch), pleme američkih Indijanaca, porodice Tonkawan, naseljeno u prošlosti na ravnicama središnjeg Teksasa, a danas u Oklahomi s Ponca Indijancima. Tonkawe zajedno s plemenima Mayeye, Ervipiame i Yojuane, te nekim manjim skupinama čine porodicu koja po njima dobiva ime. Tonkawe su bili nomadsko pleme lovaca na bizone koje je lutalo prerijama južnog Teksasa, i najpoznatije zbog svojeg kanibalizma zbog čega su ih susjedna plemena izbjegavala. Tonkawe su bili čuveni ratnici naoružani lukom i strijelom i kopljima, kao i vatrenim oružjem kojeg su dobili dolaskom bijelaca. U bitkama su nosili kožnate kapute i kape ukrašene rogovima i perjem, a ratovali su s plemenima sve od Apača do Caddoa. Godine 1855. Tonkawe su preseljeni na rezervat Lower Reservation a 1859. sele na rijeku Washita na Indijanskom Teritoriju. Noću 25 listopada 1862. godine grupa Tonkawa kampira blizu današnjeg grada Anadarko u Oklahomi. Indijanci Caddo, Shawnee, Delaware, Comanche i još neki pod zaštitom noći napali su na njihov logor i pobili 137 muškaraca, žena i djece, od njih tri stotine koliko ih je ukupno bilo. Preživjeli Tonkawe morali su na koncu potražiti novi dom u Fort Griffinu, gdje su pod zaštitom Teksašana s kojima su bili u prijateljskim odnosima, i za koje su ovi svojevremeno radili kao skauti u borbi protiv Komanča. Ovo borbeno pleme 1884. godine imalo je svega devedeset-dvije duše, i premješteni su na agenciju Oakland blizu gradića Ponca. Godine 1908. preostalo ih je četrdeset-osam uključujući i nekoliko Lipan žena koje su bile udane kod njih. U suvremeno doba, prema NAHDB-u, Tonkawa Indijanaca ima oko 1,000 u Oklahomi te nešto u Teksasu pod imenom Titskanwatitch.